KUUSAMO;,'	iNNAN
0

01 -04- 2005

Pudasjärvi 30.3.2004
KUUSAMON KIHLAKUNNANVIRASTO Syyttäjäosasto
Johtava kihlakunnansyyttäjä Eero Pirinen Kitkantie 28, PL 42
93601 Kuusamo

Viite: Lausuntopyyntö 9.3.2005

LAUSUNTO SYYTTÄJÄLAITOKSEN RAKENNE- JA RESURSSITYÖRYHMÄN VÄLI-MIETINNÖSTÄ

Kuusamo johtava kihlakunnansyyttäjä Eero Pirinen on varannut Pudasjärven kihlakunnan poliisilaitokselle tilaisuuden tulla kuulluksi otsikossa mainitussa asiassa.

Väliraportti on kokonaisuudessaan yleisellä tasolla erittäin kattava ja perusteellinen selvitys syyttäjälaitoksen tämänhetkisestä toimivuudesta ja siihen liittyvistä kehittämistarpeista ja — ehdotuksista. Yleisesti ottaen valtion hallintojärjestelmä sinällään niin keskushallinnon, aluehallinnon ja paikallishallinnonkin osalta on kokenut viimeisen kymmenen vuoden aikana hyvin voimakkaita muutoksia. Näin on käynyt ja on nähtävästi edelleen käymässä erityisesti oikeusministeriön hallinnonalalla, kun tarkastellaan nimenomaisesti kihlakuntajärjestelmään tehtyjä aluemuutoksia. Muutoksissa on varmasti ollut paljon hyvää, mutta ne ovat samalla aiheuttaneet niin hallintojärjestelmässä, henkilöstössä kuin asiakkaissakin tietynlaista levottomuutta. Oletettavasti nämä muutokset on kuitenkin tehty ja tullaan tekemään erityisesti toiminnallisista tarpeista johtuen.

Tämä lausunto on laadittu pelkästään poliisin näkökulmasta pitäen lähtökohtana pääasiassa käytännön esitutkinnallisia tarpeita sekä poliisi-syyttäjäyhteistyötä ja sen toimivuutta kokonaisuudessaan.

Ymmärtääkseni sillä, millainen syyttäjälaitoksen organisaatio on ja onko syyttäjäyksiköitä määrällisesti 60, 31 vaiko 18 ei liene suurta merkitystä poliisin näkökulmasta. Väliraportin mukaan suunnitellulla organisaatiomuutoksella haetaan erityisesti kevennystä hallintoon sekä aikaisempaa suurempaa tasapuolisuutta työmäärien jakaantumiseen. Samalla se an-taisi nykyistä paremmat mandollisuudet erityisasiantuntemuksen kehittämiseen. Sinällään tavoitteet voivat olla perusteltuja ja saattaa olla, että ne tulevat joiltain osin toteutumaankin. Mutta lienee aiheellista kuitenkin kysyä, onko suuri ja massiivinen yksikkökoko paras mahdollinen ratkaisu näiden tavoitteiden saavuttamiseksi. Kuinka hyvin käytännössä hallinnolli-
Pudasjärven kihlakunnanvirasto:	Taivalkosken palvelutoimisto:
PL17	PL24

nen ja operatiivinen toiminta on mandollista suuressa yksikössä hallita. Kyse on toki pitkälle johtamisesta ja sen osaamisesta, mutta inhimilliset rajatkin tulevat jossain vastaan.

Henkilökohtaisena pelkonani on se, että yksittäiset rikosasiat hukkuvat suureen viranomaiskoneistoon. Aikaisempaakin enemmän pääsee unohtumaan se, että yksittäisen rikosasian taustalla on yksittäisiä ihmisiä. Suuressa organisaatiossa asioiden hoitaminen muuttuu yleensä kasvottomaksi. Toki tätä vaikutusta pyrittänee estämään sillä, että paikalliselle tasolle jäisi paikallistoimistoja, jolloin syyttäjiä olisi edelleen 62 paikkakunnalla.

Pudasjärven kihlakunnan poliisilaitoksen näkökulmasta tilanne po. asiassa on tällä hetkellä hyvä. Syyttäjäpalvelut tulevat Kuusamon kihlakunnanviraston syyttäjäosastolta pääasiassa yhdeltä syyttäjältä. Syyttäjä on tullut tutuksi niin tutkinnanjohtajalle kuin tutkijoillekin, joten poliisi-syyttäjäyhteistyö on vaivatonta, mutkatonta, välitöntä ja joustavaa. Yhteyksiä on käytännössä lähes päivittäin, vähintään kuitenkin viikottain käräjäpäivien yhteydessä. Valtakunnansyyttäjänvirastonkin toistuvasti esille tuoma konkreettinen yhteistyö poliisin ja syyttäjän välillä toimii erinomaisen hyvin, kun sekä poliisi että syyttäjä
a)	tuntevat toisensa
tuntevat paikalliset olosuhteet
c)	tuntevat paikallisten rikosten erityispiirteet sekä alueella rikoksia tekevät henkilöt ja hei-dän kumppaninsa
d)	ovat sitoutuneita työhönsä
Tilanne on mielestäni juuri kuvatunkaltainen Pudasjärven kihlakunnassa.

Edelleen tutkinnanjohtajan näkökulmasta yhden syyttäjän järjestelmä on hyvä huomioiden senkin, että Pudasjärven kihlakunnan rikosasiat Pudasjärven kaupungin osalta käsitellään Oulun käräjäoikeudessa ja Taivalkosken kunnan osalta Kuusamon käräjäoikeudessa. Näin kaiketi tulee olemaan jatkossakin. Tämänkin johdosta nykyinen järjestelmä puoltaa paikkaansa.

On syytä huomioida myös koillismaalaisten rikosasioiden erityispiirteet. Merkittävä osa asioista on ns. perinteisiä rikosasioita (liikennerikoksia, omaisuusrikoksia, henkeen ja terveyteen kohdistuneita rikoksia) mutta joukossa on usein myös hankalia luonnonsuojeluun, porotalouteen, metsästykseen ja kalastukseen liittyviä rikosasioita, jotka edellyttävät sekä poliisilta että syyttäjältä erityistietämystä, sitoutuneisuutta ja tosiasiallista kiinnostuneisuutta kyseisenlaista rikollisuutta kohtaan. Oletan, että suuresta kaupunkiyksiköstä katsottuna nämä rikosasiat näyttävät aivan erilaisilta ja vieraammilta kuin paikallisen tason yksiköstä tarkasteltuna.

Olen ehdottomasti sitä mieltä, että Pudasjärven ja Taivalkosken rikosasiat tulee jatkossakin käsitellä yhdessä syyttäjäyksikössä. Poliisin näkökulmasta asioiden hajauttaminen kahteen eri yksikköön ei ole toiminnallisesti järkevää. Mikä tahansa organisaatiomuutosvaihtoehto, joka muuttaa nykyisiä käytäntöjä, tuntuu tässä vaiheessa tämänhetkiseen tilanteeseen verrattuna huonommalta.
Pudasjärven kihlakunnanvirasto:	Taivalkosken palvelutoimisto:
PL17	PL24

Mikäli Oikeusministeriö kuitenkin työryhmän esityksen pohjalta päätyy muuttamaan syyttäjälaitoksen organisaatiota, olisi Pudasjärven kihlakunnan poliisilaitoksen näkökulmasta nimenomaan operatiivinen toiminta huomioiden seuraavat vaihtoehdot mielestäni mandollisia allamainitussa järjestyksessä:

1.	Pidetään yllä nykyinen järjestelmä, jolloin syyttäjäpalvelut tulevat Kuusamon kihlakunnanviraston syyttäjäosastooa sekä Pudasjärven kaupungin että Taivalkosken kunnan rikosasioissa
Siirretään Pudasjärven kihlakunnan rikosasiat sekä Pudasjärven kaupungin että Taival-kosken kunnan osalta Oulun kihlakunnan syyttäjänvirastoon aluevastuuperiaatteen mukaisesti. Tällöin Oulussa tulisi olla nimettynä yksi tai korkeintaan kaksi syyttäjää, jotka pääasiassa hoitaisivat sekä yleisen tason poliisi-syyttäjäyhteistyön, konkreettisen juttukohtaisen poliisi-syyttäjäyhteistyön että yksittäisten rikosasioiden syyteharkinnan ja siihen liittyvät muut toimet. Sellaista vaihtoehtoa, missä Pudasjärven kihlakunnan rikosasiat jakaantuisivat Oulussa kaikille syyttäjille, en voi nähdä käytännössä toimivaksi

Kuten aikaisemmin olen jo todennut ja näkemystäni perustellut, en pidä yhden kihlakunnan rikosasioiden hajaannuttamista kahteen eri syyttäjäyksikköön hyvänä toiminnallisena mallina. Täten sellaista vaihtoehtoa, missä Pudasjärven kihlakunnan rikosasiat hajaannutettaisiin Pudasjärven kaupungin osalta Oulun kihlakunnan syyttäjänvirastoon ja Taivalkosken kunnan osalta Kuusamon kihlakunnanviraston syyttäjäosastoon, ei olisi mielestäni järkevä toteuttaa.
Poliisipäällikkö
Pudasjärven kihlakunnanvirasto:	Taivalkosken palvelutoimisto:
PL17	PL24